Un deținut a fost plasat în celulă cu bărbatul care i-a abuzat sora: "Îmi spunea cu detalii ceea ce se întâmplase, iar furia mea creștea cu fiecare zi".
Un deținut din SUA a fost plasat în celulă cu bărbatul care i-a abuzat sora. Tânărul a aflat cine îi este coleg de celulă în momentul în care acesta s-a lăudat cu crimele comise. Shane nu a mai suportat și l-a atacat pe violator într-o zonă comună a închisorii.
Uneori, viaţa bate filmul. Un deținut din SUA a fost plasat în celulă cu nimeni altul decât bărbatul care i-a abuzat sora mai mică.Shane Goldsby, în vârstă de 26 de ani, și-a ucis colegul după ce a aflat că bărbatul cu care împarte celula, Robert Munger, i-a abuzat sora, scrie Daily Mail. Tânărul nu a știut cine îi este coleg de celulă până în momentul în care acesta a început să se laude cu crimele făcute."Îmi spunea cu detalii ceea ce se întâmplase și ce făcuse. Furia mea creștea cu fiecare zi petrecută împreună", a declarat Shane G.Tânărul a cerut să fie transferat, dar cererea nu i-a fost aprobată. La un moment dat, Shane nu a mai suportat și l-a atacat pe violator într-o zonă comună a închisorii. Întâi l-a trântit la pâmânt, după care l-a lovit cu pumnii de 14 ori. Bărbatul nu a supraviețuit și a murit câteva zile mai târziu, în spital."Mi-e rușine de fapta mea, dar am fost pus într-o situație în care nu aș vrea să ajungă altcineva", a declarat Shane, după ce a fost condamnat la 24 de ani de închisoare pentru crimă de gradul doi.Shane Goldsby a fost reținut, după ce a rănit un ofițer, iar Robert Munger, în vârstă de 70 de ani, a fost condamnat la 43 de ani de închisoare pentru abuz sexual asupra copiilor și posesie de pornografie infantilă.